దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఒక్క దోమ ఇషాంత్ అరుదైన అవకాశాన్ని దెబ్బతీసింది!
ఈ హెడ్డింగ్ చదవగానే ఏదో యాడ్‌లో చూసినట్టుందే అనిపిస్తుందా! ఇది నిజంగా నిజం. దోమ కారణంగానే భారత బౌలర్ ఇషాంత్ శర్మ అరుదైన అవకాశాన్ని కోల్పోయాడు.
TNN | Updated:
Sep 21, 2016, 10:21AM IST
చికన్‌గున్యా.. ఇప్పుడు దేశాన్ని వణికిస్తున్న వ్యాధి ఇది. తాజాగా భారత ఫాస్ట్ బౌలర్ ఇషాంత్ శర్మ కూడా దీని బారినపడి అరుదైన అవకాశాన్ని కోల్పోయాడు. దోమ కాటు కారణంగా ఇషాంత్ శర్మ చారిత్రాత్మక 500వ టెస్టులో ఆడే సువర్ణావకాశాన్ని కోల్పోయాడు. ఇటీవల వెస్టిండీస్‌తో జరిగిన టెస్టుల సిరీస్‌లో అతడు 8 వికెట్లు తీశాడు. న్యూజిలాండ్‌తో కాన్పూర్‌లో జరగనున్న తొలి టెస్ట్ టీమిండియాకు 500వ టెస్టు మ్యాచ్ అన్న సంగతి తెలిసిందే. ఇప్పటికే జట్టులో భువనేశ్వర్ కుమార్, మహ్మద్ షమీ, ఉమేశ్ యాదవ్ ఉండటంతో మరో బౌలర్ కావాలని కెప్టెన్ కోహ్లీ సెలెక్టర్లను అడగలేదు. ఇదిలా ఉంటే న్యూజిలాండ్ ఆల్‌రౌండర్ జేమ్స్ నిషామ్‌ కూడా కాన్పూర్ టెస్టులో ఆడటం లేదు. పక్కటెముకల గాయంతో బాధపడుతున్న ​ అతడు విశ్రాంతి తీసుకోనున్నాడు. ఇప్పటికే కివీస్ ఫాస్ట్ బౌలర్ టిమ్ సౌథీ గాయం కారణంగా టెస్టు సిరీస్‌కు దూరమైన సంగతి తెలిసిందే.
500వ టెస్టు మ్యాచ్ కోసం బీసీసీఐ భారీగా ఏర్పాట్లు చేస్తోంది. ఈ మ్యాచ్‌కు భారత మాజీ క్రికెటర్లందర్నీ ఆహ్వానిస్తోంది. గురువారం ప్రారంభం కాబోయే ఈ టెస్టు కోసం ఫిక్సింగ్ ఆరోపణలు ఎదుర్కొన్న అజహర్ సహా సచిన్, కపిల్, గంగూలీ, రవిశాస్త్రి తదితర మాజీ క్రికెటర్లందరికీ ఆహ్వానం అందింది.